
ประกาศองค์การบริหารส่วนตำบลควนพัง
เรื่อง กำหนดหลักเกณฑ์และอัตราการเบิกจ่ายค่าตอบแทนบุคคลหรือคณะกรรมการ
[bookmark: _GoBack]ผู้รับผิดชอบการจัดซื้อจัดจ้างและการบริหารงานพัสดุภาครัฐ
********************************************************
           ตามที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ได้ประกาศในราชกิจานุเบกษา เมื่อวันที่ 24 กุมภาพันธ์ 2560 และมีผลบังคับใช้พ้นกำหนด 180 วัน นับแต่วันประกาศในราชกิจจานุเบกษา (ซึ่งมีผลบังคับใช้วันที่ 23 สิงหาคม 2560 ) โดยพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560ได้กำหนดให้กำหนดให้บุคคลหรือกรรมการผู้รับผิดชอบการจัดซื้อจัดจ้างและการบริหารงาน พัสดุภาครัฐ ได้รับค่าตอบแทนตามที่กระทรวงการคลังกำหนด ซึ่งกระทรวงการคลังได้พิจารณาแล้ว จึงกำหนด หลักเกณฑ์การเบิกจ่ายค่าตอบแทนบุคคลหรือคณะกกรมการบริหารสัญญาและตรวจรับพัสดุ โดยให้หน่วยงานรัฐถือปฏิบัติแนวทางเดียวกัน ตามหนังสือกระทรวงการคลัง ด่วนที่สุด ที่ กค 0402.5/ว 156 ลงวันที่ 19 กันยายน 2560           และกระทรวงมหาดไทยได้มีหนังสือสั่งการให้ยึดถือปฏิบัติเป็นแนวเดียวกัน ตามหนังสือ กระทรวงมหาดไทย ด่วนที่สุด     ที่ มท 0803.3/ว 1953 ลงวันที่ 25 กันยายน 2560 โดยให้มีผลตั้งแต่วันที่ 24 สิงหาคม 2560 เป็นต้นไป
	ดังนั้น เพื่อให้การดำเนินการในเรื่องดังกล่าวสอดคล้องและเป็นไปตามนัยพระราชบัญญัติฯ ระเบียบฯหนังสือสั่งการ และเพื่อเป็นการสร้างขวัญกำลังใจให้กับบุคคลหรือคณะกรรมการผู้รับผิดชอบการจัดซื้อจัดจ้างและการบริหารงานพัสดุของรัฐขององค์การบริหารส่วนตำบลควนพัง จึงประกาศกำหนดหลักเกณฑ์และอัตราการเบิกจ่ายค่าตอบแทนบุคคลหรือคณะกรรมการ ผู้รับผิดชอบการจัดซื้อจัดจ้างและการบริหารงานพัสดุภาครัฐ ตามความจำเป็น ประหยัด และเหมาะสม โดยให้ยึดถือปฏิบัติเป็นแนวทางเดียวกัน ดังนี้
1. บุคคลหรือคณะกรรมการ
1.1 บุคคลหรือคณะกรรมการซื้อหรือจ้าง
	1) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตงานหรือรายละเอียด
คุณลักษณะเฉพาะของพัสดุที่จะซื้อหรือจ้าง รวมทั้งกำหนดหลักเกณฑ์การพิจารณาคัดเลือกข้อเสนอ
	2) คณะกรรมการหรือบุคคลที่ได้รับแต่งตั้งให้รับผิดชอบจัดทำแบบรูปรายงานการก่อสร้าง
	3) คณะกรรมการพิจารณาผลการประกวดราคาอิเล็กทรอนิกส์
	4) คณะกรรมการพิจารณาผลการสอบราคา
	5) คณะกรรมการซื้อหรือจ้างโดยวิธีคัดเลือก
	6) คณะกรรมการซื้อหรือจ้างโดยวิธีเฉพาะเจาะจง
	7) คณะกรรมการตรวจรับพัสดุในงานซื้อหรืองานจ้าง
	8) คณะกรรมการตรวจรับพัสดุในงานซื้อหรืองานจ้างก่อสร้าง
	9) ผู้ควบคุมงาน

1.2 บุคคลหรือคณะกรรมการดำเนินงานจ้างที่ปรึกษา
1) คณะกรรมการหรือบุคคลที่ได้รับการแต่งตั้งให้รับผิดชอบจัดทำร่างขอบเขตของงานจ้างที่
ปรึกษา รวมทั้งกำหนดหลักเกณฑ์การพิจารณาคัดเลือก
2) คณะกรรมการดำเนินงานจ้างที่ปรึกษาโดยวิธีประกาศเชิญชวนทั่วไป
3) คณะกรรมการดำเนินงานจ้างที่ปรึกษาโดยวิธีคัดเลือก
4) คณะกรรมการซื้อหรือจ้างโดยวิธีเฉพาะเจาะจง
5) คณะกรรมการตรวจรับพัสดุงานจ้างที่ปรึกษา
     1.3 บุคคลหรือคณะกรรมการดำเนินงานจ้างออกแบบหรือควบคุมงานก่อสร้าง
	1) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงานจ้าง ออกแบบ
หรือควบคุมงานก่อสร้าง รวมทั้งกำหนดหลักเกณฑ์การพิจารณาข้อเสนอแบบรูปรายงานก่อสร้าง
	2) คณะกรรมการดำเนินงานจ้างออกแบบหรือควบคุมงานก่อสร้างโดยวิธีประกาศเชิญชวน
	3) คณะกรรมการดำเนินงานจ้างออกแบบหรือควบคุมงานก่อสร้างโดยวิธีคัดเลือก
	4) คณะกรรมการดำเนินงานจ้างออกแบบหรือควบคุมงานก่อสร้างโดยวิธีเฉพาะเจาะจง
	5) คณะกรรมการดำเนินงานจ้างออกแบบงานก่อสร้างโดยวิธีประกวดแบบ
	6) คณะกรรมการตรวจรับพัสดุในงานจ้างออกแบบหรือควบคุมงานก่อสร้าง

     1.4 คณะกรรมการพิจารณาความเสียหาย

     	2. หลักเกณฑ์และอัตราค่าตอบแทน
	2.1 บุคคลหรือคณะกรรมการที่ได้รับการแต่งตั้งตามข้อ 1 ได้รับค่าตอบแทนตามตารางท้ายนี้

	วงเงินในการจัดซื้อครุภัณฑ์/ครั้ง
	อัตราค่าตอบแทนบุคคลหรือคณะกรรมการ(บาท)
	หมายเหตุ

	
	บุคคล
	คณะกรรมการ
	

	
	
	ประธาน
	กรรมการ
	

	ตั้งแต่ 20,000 ถึง 50,000 บาท
	400
	400
	300
	

	ตั้งแต่ 50,001 ถึง 500,000 บาท
	600
	600
	500
	ต่องาน
หรือ
ต่อครั้งที่มาประชุม

	ตั้งแต่ 500,001 ถึง 1,000,000 บาท
	700
	700
	600
	

	ตั้งแต่ 1,000,001  บาทขึ้นไป
	800
	800
	700
	



	วงเงินในการจัดจ้าง/ครั้ง
	อัตราค่าตอบแทนบุคคลหรือคณะกรรมการ(บาท)
	หมายเหตุ

	
	บุคคล
	คณะกรรมการ
	

	
	
	ประธาน
	กรรมการ
	

	ตั้งแต่ 10,000 ถึง 100,000 บาท
	600
	900
	600
	
ต่องาน
หรือ
ต่อครั้งที่มาประชุม

	ตั้งแต่ 100,001 ถึง 500,000 บาท
	800
	1100
	800
	

	ตั้งแต่ 500001 ถึง 1,000,000 บาท
	1,000
	1,300
	1,000
	

	ตั้งแต่ 1,000,001 บาทขึ้นไป
	1,200
	1,500
	1,200

2.2 หลักฐานการจ่ายค่าตอบแทนสำหรับบุคคลให้ใช้ใบสำคัญรับเงิน  สำหรับคณะกรรมการให้ใช้หลักฐานการจ่ายค่าตอบแทนกรรมการในคณะกรรมการตามรูปแบบของกระทรวงการคลัง
2.3  หัวหน้าหน่วยงานของรัฐอาจกำหนดหลักเกณฑ์เกี่ยวกับการบริหารงบประมาณรายจ่ายเพื่อควบคุมค่าตอบแทนหรือคณะกรรมการได้ตามความจำเป็นประหยัดและเหมาะสมภายใต้หลักเกณฑ์นี้

ทั้งนี้ ให้ถือปฏิบัติตามหลักเกณฑ์และวิธีปฏิบัติ ตั้งแต่วันที่ 24 ส.ค. 2560 เป็นต้นไป

	จึงประกาศให้ทราบโดยทั่วกัน

		   ประกาศ ณ วันที่    23   เดือน มกราคม  พ.ศ. 2561 

